Ferenc Puskás

**Ferenc Puskás** bio je proslavljeni mađarski nogometaš i trener, po mnogima, jedan od najvećih nogometaša svih vremena. Postigao je 84 gola u 85 utakmica za mađarske reprezentacije i 514 gola u 529 utakmica u mađarskoj i španskoj nogometnoj ligi. S reprezentacijom Mađarske postao je olimpijski prvak 1952, a odveo ju je i do finala Svjetskog prvenstva 1954, na kojem je proglašen najboljim igračem prvenstva.
U bogatoj karijeri osvojio je 3 evropska kupa (1959, 1960, 1966), 10 nacionalnih prvenstava (5 mađarskih i 5 španskih) i 8 titula najboljeg strijelca lige.

Karijeru je započeo u Mađarskoj nastupajući za timove Kispest i Honved. Bio je najbolji strijelac mađarske lige 4 puta, a 1948. i najbolji strijelac u Evropi. Tokom 1950-ih godina bio je istaknuti član i kapitan mađarske *lahke konjice*. Godine 1958, dvije godine nakon Mađarske revolucije, emigrirao je u Španiju, gdje je nastupao za Real Madrid.

## Karijera u Mađarskoj 
### Rane godine 
Puskás je rođen kao Ferenc Purczeld u Budimpešti, a odrastao je u Kispestu, tadašnjem predgrađu, a današnjem dijelu mađarskog glavnog grada. Njegov otac, Ferenc stariji, bio je pripadnik Podunavskih Švaba, etničke grupe njemačkog govornog područja, te je svoje prezime mađarizirao 1937. Karijeru je započeo kao junior u klubu Kispest AC, gdje je njegov otac, koji je prethodno igrao za klub, bio trener.

U početku je koristio pseudonim Miklós Kovács prije nego je službeno potpisao ugovor u dobi od 12 godina života. Prvi seniorski nastup za Kispest ostvario je u novembru 1943. godine u utakmici protiv Nagyváradi AC.

Upravljanje nad nogometnim klubom Kispest preuzelo je mađarsko Ministarstvo odbrane 1949. godine, što je karakteristično za tadašnje komunističke zemlje, te pod mađarskom vojskom klub mijenja naziv u *Budapest Honvéd FC*. U okviru te promjene, nogometaši su dobili vojne činove, te Puskás kao jedan od glavnih dobija nadimak "galopirajući major". 
Kao vojni klub, Honved koristi vojnu obvezu za pridobijanje najboljih mađarskih igrača, što je rezultiralo dovođenjem Zoltána Czibora i Sándora Kocsisa.
Tokom karijere u Budapest Honvédu, Puskás je pomogao klubu u osvojanju pet naslova prvaka. Također je završio kao najbolji strijelac lige 4 puta: 1947-48, 1949-50, 1950. i 1953, postigavši ​​po 50, 31, 25 i 27 golova respektivno. Godine 1948. postao je najbolji strijelac u Evropi.

### Mađarska lahka konjica 
Puskás je svoj debi za mađarsku nogometnu reprezentaciju ostvario 20. augusta 1945. godine, pri tom postigavši i gol u pobjedi protiv Austrije 5-2. Za Mađarsku je odigrao ukupno 85 utakmica i postigao 84 gola. Njegovi golovi za reprezentaciju uključuju i dva *hat tricka*  protiv Austrije i jedan protiv Luksemburga kao i četiri postignuta gola u pobjedi 12-0 protiv Albanije. 
Zajedno s Zoltána Cziborom, Sándorom Kocsisom, Józsefom Bozsikom i Nándorom Hidegkutijem, činio je jezgro *Zlatnog tima* (*Lahke konjice*), tima koji će ostati neporažen u 32 uzastopne utakmice, u periodu 1952-1954. U tom periodu, postali su olimpijski prvaci 1952. godine pobijedivši Jugoslaviji sa 2-0 u finalu u Helsinkiju. Postigao je 4 gola na olimpijskom turniru, U toj kultnoj finalnoj utakmici poznatoj i kao *Das Wunder von Bern* (Bitka za Bern) Mađari su važili za apsolutnog favorita jer su bili aktuelni olimpijski prvaci i već su u grupnoj fazi takmičenja razbili Zapadnu Njemačku rezultatom 8-3. Početak utakmice je to i nagovijestio jer je Mađarska u 8. minuti već vodila sa 2-0. Međutim, Z. Njemačka se brzo konsoliduje i u sljedećih 10 minuta anulira prednost *lahke konjice*. U 84. minuti utakmice Helmut Rahn postiže svoj drugi a ukupno njemački treći gol i donosi svojoj reprezentaciji svjetsko zlato. Poraz u finalu svjetskog prvenstva nakon neizgubljene 32 uzastopne utakmice je zasigurno jedan od najtragičnijih prekida uspješnog niza u cijeloj nogometnoj historiji.
### Svjetska turneja sa Honvedom 
Puskás je sa svojim klubom Budapest Honvedom osigurao učešće u tadašnjem Kupu prvaka za sezonu 1956. te su prvu utakmicu odigrali u gostima protiv španskog Athletica iz Bilbaa. Prije nego su se vratili u domovinu izbila je Mađarska revolucija, zbog čega su odlučili da se ne vraćaju u Mađarsku već su uzvrat odgirali u Bruxellesu.

## Karijera u Španiji 
### Real Madrid 
[mini|150px|lijevo|[Alfredo Di Stéfano i Ferenc Puskás]]
Nakon što je odbio da se vrati u Mađarsku, Puskás je u početku neslužbeno igrao za RCD Espanyol. U isto vrijeme pokušali su ga angažirati AC Milan i Juventus, ali to nije bilo moguće jer je Puskás od UEFA-e kažnjen sa 2 godine neigranja (jer se odbio vratiti u Budimpeštu). 
Preselio se prvo u Austriju, a potom u Italiju. Nakon zabrane igranja Puskás je pokušao pronaći angažman u Italiji, ali nije bilo vrhunskog kluba voljnog da ga prijavi. Nakon isteka zabrane Puskás je bio interesantan kao pojačanje Manchestera Uniteda nakon nesreće koju je ovaj klub doživio padom aviona kod Minhena. Međutim, zbog pravila *FA* o strancima i nepoznavanja engleskog jezika nikad nije zaigrao za ovaj klub. No, nekoliko mjeseci kasnije, pridružio se Real Madridu i u dobi od 31 godine započeo drugu fazu svoje karijere.

U osam sezona provedenih u Realu, Puskás je odigrao 180 utakmica i postigao 156 golova. Postizao je po 20 ili više golova u svakoj od prvih šest sezona u španskoj ligi, i osvojio *Pichichi trofej* (nagrada sportskog lista *Marca* za najboljeg strijelca španske nogometne lige) četiri puta: 1960, 1961, 1963, i 1964. godine uz postignutih 26, 27, 26 i 20 golova, respektivno. Dao je svoj doprinos za 5 Realovih uzastopnih titula prvaka između 1961. i 1965. kao i osvajanju Kupa 1962. godine gdje je upravo Puskás postigao oba gola u pobjedi od 2-1 nad Sevillom u finalu.

### Španska reprezentacija 
Godine 1962. Puskás je uzeo špansko državljanstvo i odigrao 4 utakmice za špansku nogometnu reprezentaciju, ali nije postigao nijedan gol. Tri od ove 4 utakmice bile su na Svjetskom prvenstvu 1962. u Čileu.

## Život poslije nogometa i smrt 
Puskásu je dijagnosticirana Alzheimerova bolest 2000. godine. U augustu 2006. primljen je u bolnicu u Budimpešti, a preminuo je 17. novembra iste godine. od upale pluća.

Tokom sahrane kovčeg s tijelom prenesen je od Stadiona "Ferenc Puskás" do Trga heroja uz vojne počasti. Sahranjen je 9. decembra 2006. ispod kupole Bazilike svetog Stjepana u Budimpešti.

U čast njemu Népstadion u Budimpešti je 2002. preimenovan u Stadion "Ferenc Puskás".

## Reference 
## Vanjski linkovi 
* 
* 
* 

Kategorija:Rođeni 1927.
Kategorija:Umrli 2006.
Kategorija:Biografije, Budimpešta
Kategorija:Mađarski nogometaši
Kategorija:Nogometaši Budapest Honvéda
Kategorija:Nogometaši Real Madrida
Kategorija:Igrači na Svjetskom prvenstvu u nogometu 1954.
Kategorija:Igrači na Svjetskom prvenstvu u nogometu 1962.
Kategorija:Mađarski olimpijci
Kategorija:Osvajači zlatne medalje na Olimpijskim igrama (Mađarska)
Kategorija:Nogometaši na Olimpijskim igrama 1952.